'''Vorsø''' er en 62 ha stor ø, som ligger ved Horsens Fjords nordlige bred. Den er, som landskabet omkring fjorden i det hele taget, resultatet af den seneste istids omflytninger med jorden, men desuden har landhævningen siden istiden givet øen en bræmme af lave strandenge og lavvandet kyst. Øen tilhører Miljøministeriet og er beboet af naturvejleder Jens Gregersen. Han bor på Vorsø med sin familie som den eneste. Vorsø er nemlig fredet, og der er adgang forbudt. Øen er kun tilgængelig via den gamle vadesti og der er kun adgang for offentligheden, i form af guidede ture, få dage om året. For at beskytte flora og fauna på øen er den lukket for offentlighedens adgang i perioden fra 1. april til 15. juli. Fredningshistorien og øens status som et levende, biologisk laboratorium gør den interessant langt ud over landets [[grænser]]<ref>[https://www.visithorsens.dk/oeen-vorsoe-gdk678100] {{Webarchive|url=https://web.archive.org/web/20180910131432/https://www.visithorsens.dk/oeen-vorsoe-gdk678100 |date=10. september 2018 }}Visit Horsens Om øen Vorsø</ref>
Naturbeskyttelse